Aluehallintovirastojen hallinnollisten tehtävien kokoaminen

Aika Tiistai 3.12.2013 klo 12.00 – 14.10

Paikka Valtiovarainministeriö, Mariankatu 9, nh. Tienhaara

Osallistujat Anu Nousiainen, neuvotteleva virkamies, valtiovarainministeriö, puheenjohtaja kohdat 1-5

Tuula-Kaarina Isosuo, johtaja, Etelä-Suomen aluehallintovirasto

Teijo Mustonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Maria Siurua, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Minna Salminen, sopimustoimitsija, JHL ry

Helena Sundberg, luottamusmies, Etelä-Suomen aluehallintoviras-to/JUKO ry

Vuokko Jokinen, luottamusmies, Etelä-Suomen aluehallintovirasto/Pardia ry

Mikko Saarinen, ylitarkastaja, valtiovarainministeriö, puheenjohtaja kodat 5-8

Sami Kouki, lainsäädäntöneuvos, valtiovarainministeriö

Miira Lehto, ylitarkastaja, valtiovarainministeriö, sihteeri

Leena Lehtovuori, tietoasiantuntija, valtiovarainministeriö, kohdat 1-3

Poissa Marko Puttonen, kehittämisjohtaja, valtiovarainministeriö

1. Kokouksen avaus

Puheenjohtaja avasi kokouksen.

1. Edellisen kokouksen pöytäkirjan hyväksyminen

Lisättiin edellisen kokouksen pöytäkirjan kohtaan 3: Jos kehys edelleen supistuu samaan tahtiin, vuonna 2017 vähennys olisi yhteensä 60 henkilötyövuotta vuoden 2010 tasosta *(152 htv AVI-momentilla)*.

Päätös: Hyväksyttiin pöytäkirja korjattuna.

1. Valtioneuvoston sähköinen työryhmäpalvelu VATRY

Tietoasiantuntija Leena Lehtovuori valtiovarainministeriöstä esitteli työryhmäpalvelu VATRYn käyttöä.

Projektille on tehty VATRYyn kansiot kokousaineistolle, työpajoille, väliraportille ja muulle aineistolle. Kansioita voidaan lisätä tarpeen mukaan. Asiakirjaa voi muokata vain yksi henkilö kerrallaan, mutta katselu onnistuu samanaikaisesti usealta eri koneelta. Kukin ryhmän jäsen voi määritellä järjestelmään itse hälytyksen, jos haluaa sähköpostiin ilmoituksen VATRYssa tehdyistä muokkauksista.

Päätös: Työryhmä ottaa käyttöön VATRYn, jos se osoittautuu toimivaksi työkaluksi. Kirjautumiseen liittyvissä ongelmissa voi ottaa yhteyden Leena Lehtovuoreen VM:ssä ja muuten VATRYa koskevat kysymykset toimitetaan projektiryhmän sihteerin kautta.

1. Projektin viestintäsuunnitelma

Anne Autio esitteli viestintäsuunnitelmaluonnoksen. Keskustelussa ryhmän jäsenet pitivät tärkeänä mahdollisimman avointa viestintää projektin etenemisestä. Projektia koskevat asiat kootaan yhteen yhteiseen paikkaan AVI-intrassa. Intrassa tiedotetaan mm. jokaisen projektiryhmän kokouksen tuloksista ja työpajatyöskentelystä. Projektiryhmä raportoi työstään ylijohtajakokoukselle ja tulosohjaustyöryhmälle. Lisäksi projektin etenemistä käsitellään aluehallintovirastojen johtoryhmissä, henkilöstötilaisuuksissa ja yhteistoimintaryhmissä. Alkuvuodesta henkilöstön näkökantoja kerätään ota kantaa –tyyppisellä webropol-kyselyllä. Keskustelussa nostettiin esille myös se, voitaisiinko intraan luoda kanava palautteen antamiselle projektiryhmälle sen koko toimikaudeksi. Ulkoista sidosryhmätiedottamista varten voidaan tehdä yhteinen pohja, jota aluehallintovirastot soveltavat alueellisesti.

AVI-intraan esitettiin lisättäväksi tietoa projektin työskentelytavoista ja esim. erikoistumisyksiköiden osallistumisesta työskentelyyn. Erikoistumisyksiköistä kutsutaan asiantuntijat ryhmän seuraavaan kokoukseen 9.1.2014 ja tarvittaessa myöhemminkin keväällä. Tammikuun kokoukseen osallistuu myös ELY-keskusten ja TE-toimistojen yhteistä kehittämis- ja hallintoyksikköä (KEHA) koskevan hankkeen projektipäällikkö.

Päätös: Anne Autio täydentää viestintäsuunnitelmaluonnosta keskustelussa sovitun mukaisesti ja se lisätään AVI-intraan. Suunnitelmaa päivitetään sitä mukaa kun asiat etenevät.

1. Hallinnon tehtävien alustava määrittely

Jäsenet esittelivät koordinoimansa osuudet alustavasta tehtävien määrittelystä.

Keskustelussa tuotiin esiin, että tarkastelussa tulisi näkyä selkeämmin eroteltuna viraston rooli ja valtakunnalliset erikoistumistehtävät. Joitakin tehtäviä (esim. talletukset ja maksatustehtävät) on kahdessa eri osiossa, joten vielä tarvitaan paikan tarkennuksia.

Taloushallinnon tehtävissä jäi pohdittavaksi, miten merkitään esimerkiksi se, että jokaisella virastolla on roolinsa tilipuitteissa. Viestinnän pitkää tehtävälistausta kootaan suurempiin tehtäväkokonaisuuksiin. Toimitilat, hankinnat ja virastopalvelut –tehtäväjärjestelyissä variaatiot ovat suuria aluehallintovirastojen välillä ja niiden sisälläkin. Asiakirjahallinnon tehtäviä tarkennetaan jatkoa varten ja toimintojen tehostamisen linjauksista tulee käydä keskustelua. Eheiden kokonaisuuksien saavuttamiseksi tulisi ottaa huomioon myös vastuualueilla hoidettavat tehtävät ja resurssit. Henkilöstöhallinnon listauksessa on pyritty keskittymään isompiin kokonaisuuksiin tulevia tehtäväjärjestelyjä silmällä pitäen. Toiminnoissa on jatkuva yhteys ISAVIn työnantaja- ja henkilöstöpolitiikkayksikköön ja vastuualueille. Yleishallinnon ja muiden tehtävien osiossa on mm. ylijohtajaan ja strategiatyöhön liittyviä prosesseja, jotka ylijohtajat haluaisivat säilyttää virastokohtaisina. Tietohallinnon tehtävien määrittelyssä on hyvä lähteä liikkeelle TORI-hankkeen ICT-palvelukartasta ja tarkennettavaa on siinä, miten tehtävät jakaantuvat virastojen sisällä/välillä ja henkilötasolla.

Kokouksen puheenjohtaja vaihtui.

Keskusteltiin siitä, että tehtävämäärittelyjä ja tehtäväjärjestelyjen poikkeamia sekä selkeitä vastuualueilla hoidettavia hallintotehtäviä tulisi täydentää hallintojohtajien koordinoimina aluehallintovirastojen kesken jo ennen työpajoja. Osiot voivat vielä erota toisistaan, koska toimialat ovat luonteeltaan erilaisia. Myöhemmin tammikuun työpajoissa pohditaan tehtävien organisointia ja tarkemmin mm. vastuualueilla hoidettavia hallintotehtäviä ja niiden järjestämistä.

Taulukoita muokataan niin, että tehtävälistauksen yläotsikkona olevan toimialan yhteydessä oleva aluehallintoviraston nimi siirretään esim. otsikon yläpuolelle ilmaisemaan, mikä aluehallintovirasto on vastannut tehtävälistauksen koonnista. Tehtäviin käytettävät henkilötyövuodet arvioidaan vasta projektin myöhemmässä vaiheessa.

Päätös: Hallintojohtajat koordinoivat oman osionsa täydentämisen myös muissa aluehallintovirastossa. Täydennetyt taulukot lisätään VATRYyn tai toimitetaan projektiryhmän sihteerille viimeistään 7.1.2014.

1. Työpajojen suunnittelu

Päätös: Seuraavaan kokoukseen valmistellaan ehdotus työpajojen tavoitteista ja toteutuksesta ja silloin lyödään lukkoon työpajojen ajankohdat. Viestinnän tehtäviä koskeva työpaja sovittiin pidettäväksi 14.1.2014.

1. Muut asiat

Kokouksessa ei ollut muita käsiteltäviä asioita.

1. Kokouksen päättäminen

Puheenjohtaja päätti kokouksen klo 14.10.

 Miira Lehto